ai4bharat/Pralekha huggingface dataset:
சட்டம் மற்றும் நீதித்துறை அமைச்சகம்
இந்தியா மற்றும் மொராக்கோ இடையேயான ஒத்துழைப்பு குறித்த புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
இந்தியா மற்றும் மொராக்கோ நாடுகளின் நீதித்துறைகளுக்கு இடையே உள்ள இருதரப்பு ஒத்துழைப்பை மேம்படுத்துவதற்கும், ஊக்குவிப்பதற்கும் வலுப்படுத்துவதற்குமான புரிந்துணர்வு ஒப்பந்தத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
பலன்கள்:
நீதித்துறை மற்றும் சட்டம் குறித்த விவகாரங்களில் இந்தியா மற்றும் மொராக்கோ இடையேயான ஒத்துழைப்பு ஊக்குவிக்கவும், உட்கட்டமைப்பு மற்றும் தகவல் தொழில்நுட்பங்களில் உள்ள அறிவை பகிரவும் இந்த ஒப்பந்தம் வழிவகுக்கும்.
நுகர்வோர் நலன், உணவு மற்றும் பொது விநியோகம் அமைச்சகம்
முக்கிய சில்லரை விற்பனை சந்தைகளில் சமையல் எண்ணெய் விலைகள் கிலோ ஒன்றுக்கு ரூ.5 முதல் ரூ.20 வரை குறைப்பு
உள்நாட்டு சமையல் எண்ணெய் தேவைகளை பூர்த்தி செய்ய முடியாததால், சமையல் எண்ணெய்களை அதிகளவில் இறக்குமதி செய்யும் நாடுகளில் ஒன்றாக இந்தியா உள்ளது. நாட்டில் பயன்படுத்தப்படும் 56 சதவீதம் முதல் 60 சதவீத சமையல் எண்ணெய்களை இந்தியா இறக்குமதி செய்கிறது. உலகளாவிய உற்பத்தி குறைவு காரணமாகவும், ஏற்றுமதி செய்யும் நாடுகளின் வரி உயர்வு காரணமாகவும், சர்வதேச சந்தையில் சமையல் எண்ணெய் விலைகள் அதிகரித்துள்ளன. இதனால், உள்நாட்டில் சமையல் எண்ணெய் விலைகள், இறக்குமதி செய்யப்படும் எண்ணெய் விலைகளால் தீர்மானிக்கப்படுகின்றன.
இதனால் விலையை குறைக்க, மத்திய அரசு பல நடவடிக்கைகளை எடுத்துள்ளது. கடந்த ஓராண்டாக தொடர்ந்து அதிகரிக்கும் சமையல் எண்ணெய் விலையை கட்டும் முயற்சியாக கச்சா பாமாயில், சோயாபீன்ஸ், சூரியகாந்தி எண்ணெய்களுக்கான அடிப்படை வரி 2.5 சதவீதம் முற்றிலுமாக நீக்கப்பட்டுள்ளது. இந்த எண்ணெய்களுக்கான வேளாண் மேல்வரியும் 20 சதவீதத்திலிருந்து 7.5 சதவீமாக குறைக்கப்பட்டுள்ளது.
சுத்திகரிக்கப்பட்ட பாமாயிலுக்கான அடிப்படை வரி 17.5 சதவீதத்திலிருந்து 12.5 சதவீதமாக சமீபத்தில் குறைக்கப்பட்டது. சுத்திகரிக்கப்பட்ட சூரியகாந்தி எண்ணெய்க்கான அடிப்படை வரை 32.5 சதவீத்திலிருந்து 17.5 சதவீதமாக குறைக்கப்பட்டுள்ளது.
இதையடுத்து, சமையல் எண்ணெயின் சில்லரை விலைகளை குறைக்கும்படி எண்ணெய் நிறுவன சங்கங்களிடம் மத்திய அரசு தொடர்ந்து பேச்சுவார்த்தை நடத்திவருகிறது.
இதனால் நாடு முழுவதும் முக்கிய சில்லரை விற்பனை சந்தைகளில் சமையல் எண்ணெய் விலைகளை லிட்டருக்கு ரூ.5 முதல் ரூ.20 வரை பல எண்ணெய் நிறுவனங்கள் குறைந்துள்ளன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1789157
சுற்றுச்சூழல் மற்றும் வனத்துறை அமைச்சகம்
இயற்கை வரலாறு தொடர்பான தேசிய அருங்காட்சியகம், தேர்வு குறித்த விவாதம்- சுற்றுச்சூழலுக்கு உகந்த வாழ்க்கை முறை குறித்த அமர்வை ஹரியானா மாநிலத்தின் பள்ளி முதல்வர்களுடன் நடத்தியது
மத்திய சுற்றுச்சூழல் அமைச்சகத்தின் துணை அலுவலகமான இயற்கை வரலாறு தொடர்பான தேசிய அருங்காட்சியகம், சுற்றுச்சூழலுக்கு ஏற்ற வாழ்க்கை முறை அடிப்படையில் தேர்வு குறித்த கலந்துரையாடல் அமர்வை ஹரியானாவைச் சேர்ந்த பள்ளி முதல்வர்களுடன் காணொலிக் காட்சி வாயிலாக நடத்தியது. அழுத்தங்களைத் தவிர்த்து குழந்தைகள் தேர்வு எழுதுவதற்கான அறிவுரைகளை ஆசிரியர்கள் வழங்க வேண்டும் என்று இந்த கலந்துரையாடலில் அறிவுறுத்தப்பட்டது. இதில் ஹரியானாவைச் சேர்ந்த 55 பள்ளி முதல்வர்கள் பங்கேற்றனர்.
ராஜஸ்தான் மாநிலம் சவாய் மாதோபூரில் செயல்படும் இயற்கை வரலாறு தொடர்பான தேசிய அருங்காட்சியகத்தின் மேற்குப் பிராந்திய மையமான ராஜீவ் காந்தி அருங்காட்சியகம் சுற்றுச்சூழலுக்கு ஏற்ற வாழ்க்கை முறை தொடர்பான விழிப்புணர்வு நிகழ்ச்சிகளை நடத்தி வருகிறது. இதன் ஒரு பகுதியாக பசுமை உரையாடல், பசுமை உறுதியேற்பு, ரங்கோலி கோலப்போட்டிகள், எரிசக்தி சேமிப்பு மற்றும் சுற்றுச்சூழல் தொடர்பான விழிப்புணர்வு படங்கள் திரையிடல் உள்ளிட்ட நிகழ்ச்சிகளை ஜனவரி 13-ம் தேதி நடத்தியது. இதில், 2,643 மாணவர்கள், ஆசிரியர்கள் மற்றும் பொதுமக்கள் பங்கேற்றனர்.
-----
(SG/PLM/KPG/KRS
(Visitor Counter : 78
பிரதமர் அலுவலகம்
ஹிமாச்சல பிரதேசத்தின் கின்னாரில் நிகழ்ந்த விபத்தில் ஏற்பட்ட உயிரிழப்பிற்கு பிரதமர் இரங்கல்
பிரதமரின் தேசிய நிவாரண நிதியிலிருந்து கருணைத் தொகை அறிவிப்பு
ஹிமாச்சல பிரதேசத்தின் கின்னாரில் நிகழ்ந்த விபத்தில் ஏற்பட்ட உயிரிழப்பிற்கு பிரதமர் திரு நரேந்திர மோடி தமது ஆழ்ந்த இரங்கலை தெரிவித்துள்ளார். உயிரிழந்தவர்களின் குடும்பத்தினருக்கு தலா ரூ. 2 லட்சமும், காயமடைந்தவர்களுக்கு தலா 50000 ரூபாயும் வழங்கப்படும் என்றும் பிரதமர் அறிவித்துள்ளார்.
பிரதமர் அலுவலகம் வெளியிட்டுள்ள சுட்டுரைச் செய்திகளில்,
“ஹிமாச்சல பிரதேசத்தின் கின்னாரில் நிலச்சரிவால் ஏற்பட்ட விபத்து மிகுந்த வருத்தமளிக்கிறது. இதில் உயிரிழந்தவர்களின் குடும்பத்தாருக்கு எனது ஆழ்ந்த இரங்கல்கள். விபத்தில் காயமடைந்தவர்களுக்கு சிகிச்சை அளிப்பதற்காக அனைத்து ஏற்பாடுகளும் செய்யப்பட்டு வருகின்றன. அவர்கள் விரைவில் குணமடைய வேண்டிக்கொள்கிறேன்: பிரதமர் @narendramodi
ஹிமாச்சல பிரதேசத்தின் கின்னாரில் நிகழ்ந்த விபத்தில் உயிரிழந்தவர்களின் குடும்பத்தினருக்கு பிரதமரின் தேசிய நிவாரண நிதியிலிருந்து தலா ரூ. 2 லட்சம் வழங்கப்படும். காயமடைந்தவர்களுக்கு தலா 50,000 ரூபாய் அளிக்கப்படும்: பிரதமர் @narendramodi”, என்று கூறப்பட்டுள்ளது.
-----
(
பிரதமர் அலுவலகம்
விவசாய சகோதர, சகோதரிகள் நலனுக்காக அனைத்து நடவடிக்கைகளும் மேற்கொள்ளப்படும்: பிரதமர்
அரசின் கொள்கைகள் காரணமாக சர்க்கரைத் தொழிலில் தன்னிறைவு எட்டப்பட்டுள்ளதை குறித்து பிரதமர் திரு. நரேந்திர மோடி தமது மகிழ்ச்சியை வெளிப்படுத்தியுள்ளார்.
மத்திய வேளாண்மை மற்றும் விவசாயிகள் நலத்துறை அமைச்சர் திரு. நரேந்திர சிங் தோமரின் ட்விட்டருக்கு பதிலளித்துள்ள பிரதமர் கூறியிருப்பதாவது:
“விவசாய சகோதர, சகோதரிகளின் வாழ்வில் மகிழ்ச்சியும், இனிமையும் தொடர்ந்து நிலவ வேண்டும் என்பது எனது விருப்பமாகும். விவசாயிகள் நலனுக்காக அனைத்து நடவடிக்கைகளையும் எடுதுவருகிறோம்”
மத்திய அமைச்சரவை
எச்.எம்.டி கடிகார நிறுவனத்தின் நில பரிமாற்றத்திற்கு மத்திய அமைச்சரவை ஒப்புதல் அளித்துள்ளது.
பிரதமர் மோடி தலைமையிலான மத்திய அமைச்சரவை கனரக தொழிற்சாலைகளுக்கான கீழ்கண்ட பரிந்துரைகளுக்கு ஒப்புதல் அளித்துள்ளது.
i. எச்.எம்.டி கடிகார நிறுவனத்திற்கு சொந்தமான 208.35 ஏக்கர் அளவுள்ள பெங்களூரூ மற்றும் தும்கூர் நிலங்களை இந்திய விண்வெளி ஆராய்ச்சி மையத்திற்கு  ரூ.1194,21 கோடிக்கு  அளிப்பது.
ii. பெங்களூருவில் ஒரு ஏக்கர் அளவுக்கு உள்ள  எச்.எம்.டி நிலத்தை இந்திய எரிவாயு ஆணைய நிறுவனத்திற்கு  ரூ.34.30 கோடிக்கு  அளிப்பது.
இந்த விற்பனையில் இருந்து வரும் தொகை, உடனடி வரி விதிப்புகளுக்குப் பிறகு அரசு கடன் மற்றும் முன்பண கணக்கில் நிறுவனத்தால் செலுத்தப்படும்.
பின்னணி:
ஒருகாலத்தில் இந்தியாவின் முன்னணி கடிகார தயாரிப்பு நிறுவனமாக இருந்த எச்.எம்.டி கடிகார நிறுவனம் இந்தியாவின் கடிகாரம் என்றழைக்கப்பட்டது. ஆனால் நஷ்டம் மற்றும் தற்கால போட்டு சூழலில் தன்னை புதுப்பித்துக்கொள்ள முடியாத நிலையில் தனது இயக்கத்தை நிறுத்தியது. ஜனவரி 2016ல் எடுக்கபப்ட்ட இந்த முடிவு அனைத்து பணியாளர்களுக்கும் நல்லதொரு ஓய்வூதிய திட்ட அறிவிப்போடு எடுக்கப்பட்டது. பெங்களூரு மற்றும் தும்கூர் ஊழியர்கள் அரசினால் வழங்கப்பட்ட இந்த சலுகை திட்டத்தை பயன்படுத்தி மகிழ்ச்சிகரமாக பணி ஓய்வு பெற்றார்கள்.
எச்.எம்.டிக்கு சொந்தமான பெங்களூரு மற்றும் தும்கூர் நிலங்களை இஸ்ரோ மற்றும் கெய்ல் நிறுவனத்திற்கு விற்பனை செய்ய எடுக்கப்பட்ட முடிவு அந்நிலங்களை சிறந்த முறையில், பொதுமக்களுக்கு பயன்படும் நோக்கில் எடுக்கப்பட்டது.
பிரதமர் அலுவலகம்
பைசாகி தினத்தில் மக்களுக்கு பிரதமர் வாழ்த்து
பைசாகி பண்டிகையை முன்னிட்டு பிரதமர் திரு நரேந்திர மோடி மக்களுக்கு வாழ்த்து தெரிவித்துள்ளார்.
பிரதமர் டுவிட்டரில் கூறியிருப்பதாவது;
“பைசாகி தினத்தில் வாழ்த்துகள். சமூகத்தில் ஒற்றுமையின் பிணைப்பை இந்த பண்டிகை வலுப்படுத்தட்டும்’’.
பிரதமர் அலுவலகம்
சி.ஐ.எஸ்.எஃப்.-ன் 50-வது உருவாக்கதின விழாவில் பிரதமர் நாளை கலந்துகொள்கிறார்
காஸியாபாதில் நாளை  நடைபெறும் மத்திய தொழில் பாதுகாப்புப் படையின் 50-வது உருவாக்கதின விழாவில் பிரதமர் திரு நரேந்திர மோடி பங்கேற்க உள்ளார்.
காஸியாபாதின் இந்திராபுரத்தில் உள்ள 5-வது படைப்பிரிவு முகாமில் ஏற்பாடு செய்யப்பட்டுள்ள நிகழ்ச்சியில் மத்திய தொழில் பாதுகாப்புப் படையின் அணிவகுப்பைப் பிரதமர் பார்வையிடுவார். சிறப்புமிக்க, மெச்சத்தக்க சேவைகளுக்காக காவலர் மற்றும் தீயணைப்புச் சேவை விருதுகளை அவர் வழங்குவார்.
தியாகிகள் நினைவிடத்தில் பிரதமர் மலர் வளையம் வைத்து அஞ்சலி செலுத்துவார். பின்னர், சி.ஐ.எஸ்.எஃப் வீரர்களிடையே அவர் உரையாற்றுவார்.
--------------
(Visitor Counter : 136
பாதுகாப்பு அமைச்சகம்
ஹரிமாவோ சக்தி 2018 ஒத்திகை : ஒரு முன்னோட்டம்
இந்தியா - மலேசியா இடையிலான ராணுவ ஒத்துழைப்பின் ஒரு பகுதியாக, மலேசியாவின் ஹுலு லங்கத் மாகாணத்தின் செங்காய் பெர்டிக் பகுதியில் உள்ள அடர்ந்த வனப்பகுதியில், ஹரிமாவோ சக்தி என்ற பெயரில் கூட்டு போர் பயிற்சி நடைபெறவுள்ளது. இருநாட்டு ராணுவ படைகளிடையேயான ஒத்துழைப்பு & ஒருங்கிணைப்பை மேலும் வலுப்படுத்தும் நோக்கிலும், அடர்ந்த வனப்பகுதியில் தீவிரவாதிகளுக்கு எதிரான நடவடிக்கைகளை மேற்கொள்வதில், இருநாட்டு படையினரின் சிறந்த அனுபவங்களை பரிமாறிக்கொள்ளும் வகையிலும் இந்தப் பயிற்சிக்கு ஏற்பாடு செய்யப்பட்டுள்ளது.
கூடுதல் விவரங்களுக்கு www.pib.nic.in என்ற இணையதளத்தைக் காணவும்.
(Visitor Counter : 88
உள்துறை அமைச்சகம்
மணிப்பூர் மாநிலத்தில் 4 நாள் பயணம் மேற்கொள்ளும் மத்திய உள்துறை மற்றும் கூட்டுறவுத்துறை அமைச்சர் திரு அமித் ஷா இறுதி நாளான இன்று இம்பாலில் செய்தியாளர்களிடம் உரையாற்றினார்
மணிப்பூர் மாநிலத்தில் 4 நாள் பயணம் மேற்கொள்ளும் மத்திய உள்துறை மற்றும் கூட்டுறவுத்துறை அமைச்சர் திரு அமித் ஷா இறுதி நாளான இன்று இம்பாலில் செய்தியாளர்களிடம் உரையாற்றினார். அப்போது பேசிய அவர், வன்முறையால் பாதிக்கப்பட்ட மணிப்பூரில் அனைத்துப் பிரிவினரும் அமைதியைப் பராமரித்து பேச்சு வார்த்தை ஈடுபட்டு நல்லிணக்கத்தை மேம்படுத்துமாறு கேட்டுக் கொண்டார். புரளிகளை நம்பவேண்டாம் என்றும் அமைதியை கடைப்பிடிக்குமாறும் மணிப்பூர் மக்களுக்கு அவர் வேண்டுகோள் விடுத்தார். மணிப்பூர் வன்முறையில் கொல்லப்பட்டவர்களின் குடும்பத்தினருக்கு மோடி அரசின் சார்பாக உள்துறை அமைச்சர் ஆழ்ந்த இரங்கல் தெரிவித்துக் கொண்டார்.
மணிப்பூர் வன்முறை தொடர்பாக விசாரணை செய்ய ஓய்வு பெற்ற உயர்நீதிமன்ற தலைமை நீதிபதியின் தலைமையில், நீதி விசாரணை ஆணையம் அமைக்கப்படும் என்று அவர் தெரிவித்தார். மணிப்பூர் ஆளுநர் தலைமையின் கீழ், அமைதிக்குழு உருவாக்கப்படும் என்றும் இதில் அனைத்துப் பிரிவினரின் பிரதிநிதிகளும் இடம் பெறுவார்கள் என்று அவர் கூறினார். வன்முறையால் உயிரிழந்தவர்களின் குடும்பத்தினருக்கு மத்திய அரசு மற்றும் மணிப்பூர் அரசின் சார்பில் நிவாரண மற்றும் மறுவாழ்வு உதவியாக தலா 5 லட்சம் ரூபாய் அவர்களுடைய வங்கிக் கணக்குக்கு நேரடியாக வழங்கப்படும் என்று அவர் தெரிவித்தார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1928993
PIB Headquarters
செப்டம்பர் 4 ஆம் தேதி: அஞ்சல் ஆயுள் காப்பீடு முகவர்கள் பணிக்கு சென்னையில் நேர்காணல்
அஞ்சல் துறை சேவைகளான அஞ்சல் ஆயுள் காப்பீடு மற்றும் ஊரக அஞ்சல் ஆயுள் காப்பீடு விற்பனைக்கான நேரடி முகவர் பணிக்கான நேர்காணல் வாக்-இன் இண்டர்வியூ வரும் செப்டம்பர் 4 ஆம் தேதி  காலை 11 மணிக்கு நடைபெறவுள்ளது. அஞ்சல் துறைக்கான மூத்த கண்காணிப்பாளர் அலுவலகம், தாம்பரம் பிரிவு, சென்னை-600 0045-ல் இந்த நேர்காணல் நடைபெறும்.
இந்தப் பணிக்கு விண்ணப்பிக்க விரும்புவர்கள் பன்னிரெண்டாம் வகுப்பில் தேர்ச்சி பெற்று இருக்க வேண்டும். இந்தப் பணிக்கான வயது வரம்பு 18-லிருந்து 65 வரை.
வேலையில்லாதவர்கள், சுயதொழில்புரியும் இளைஞர்கள், ஏதேனும் காப்பீடு ஆலோசகராகப் பணிபுரிந்த முன் அனுபவம் உள்ளவர்கள், அங்கன்வாடி மற்றும் மகிளாமண்டலப் பணியாளர்கள், ஒய்வு பெற்ற ஆசிரியர்கள், சுய உதவிக்குழுக்கள் உள்ளிட்டோர் இந்த நேர்காணலில் கலந்து கொள்ளலாம்.
இந்த நேர்காணலில் பங்கேற்க விரும்புபவர்கள், நேர்காணலின்போது சுயவிபரக் குறிப்புடன் வயது மற்றும் கல்வித் தகுதிக்கான சான்றிதழ்களை சமர்ப்பிக்கவேண்டும் என்று அஞ்சல் துறை தனது செய்திக் குறிப்பில் தெரிவித்துள்ளது.
ஆயுஷ்
உலக ஹோமியோபதி நாளை ஒட்டி அறிவியல் மாநாடு குடியரசுத் துணைத் தலைவர் நாளை தொடங்கி வைப்பு
உலக ஹோமியோபதி நாளை ஒட்டி, இரண்டு நாள் அறிவியல் மாநாடு தில்லியில் 2018, ஏப்ரல் 10, 11 ஆகிய தேதிகளில் நடைபெறுகிறது. மத்திய ஆயுஷ் அமைச்சகம் ஏற்பாடு செய்துள்ள இந்த மாநாட்டைக் குடியரசுத் துணைத் தலைவர் எம். வெங்கையா நாயடு சிறப்பு விருந்தினராகப் பங்கேற்று தொடங்கிவைக்கிறார். ஆயுஷ் அமைச்சகத்தின் இணையமைச்சர்  திரு. ஸ்ரீபாத் யெஸ்ஸோ நாயக் தலைமை வகிக்கிறார்.
ஹோமியோபதி மருத்துவமுறையைக் கண்டுபிடித்த டாக்டர் கிறிஸ்டியன் சாமுவேல் ஹானென்மானின் நூற்றாண்டு பிறந்தநாள் விழாக் கொண்டாட்டத்தையொட்டி இந்நிகழ்ச்சி நடைபெறுகிறது. மக்களவை உறுப்பினர் டாக்டர் மனோஜ் ரஜோரியா, ஆயுஷ் அமைச்சகத்தின் செயலர் திரு. வைத்யா ராஜேஷ் கோட்சா ஆகியோர் சிறப்பு விருந்தினர்களாகப் பங்கேற்கிறார்கள்.
இந்த மாநாட்டுக்கான கருத்தியலாக “புதுமையாக்கம், மாற்றம், முன்னேற்றம் : 40 ஆண்டுகால அறிவியல் தேடல்” என்ற பொருள் அமைந்துள்ளது. ஹோமியோபதி மருத்துவ ஆய்வாளர்கள், மருத்துவர்கள், தொழிலதிபர்கள், பல்வேறு ஹோமியோபதி மருத்துவம் தொடர்பான அமைப்புகளின் பிரதிநிதிகள் இந்த மாநாட்டில் பேராளர்களாக  பங்கேற்கிறார்கள்.
இதன் அடுத்த கட்டமாக, பல்வேறு முதுநிலை ஹோமியோபதி மருத்துவக் கல்லூரிகளுடன் மருத்துவ கவுன்சில் புரிந்துணர்வு ஒப்பந்தங்களை ஏற்படுத்த இருக்கிறது. கல்வியையும் ஆராய்ச்சியையும் ஒருங்கிணைக்கும் வகையில் ஆய்வுக் கட்டமைப்பை மேம்படுத்துவதற்காக உலக ஹோமியோபதி தினத்தையொட்டி இந்த உடன்பாடு ஏற்பட இருக்கிறது. உடன்பாட்டின் பின்னணியில் உருவாகும் இந்தத் தொலைநோக்கு ஆய்வுக் கட்டமைப்புக்கு உத்வேகம் அளிக்கும். இது மாணவர்களின் ஆர்வத்துக்கும் உந்துதலாக அமையும்.
ரெயில்வே அமைச்சகம்
காசி தமிழ் சங்கமத்திற்கு தமிழ்நாட்டைச் சேர்ந்த முதல் தொகுப்பான 216 பிரதிநிதிகளுடன் ரயில்பயணம் இன்று தொடங்குகிறது
• ஒருமாத கால காசி தமிழ் சங்கமம் நிகழ்வின் போது தமிழ்நாட்டிலிருந்து காசிக்கு 13 ரயில்கள் இயக்கப்படும்
• இந்த ரயில்களில் தமிழ்நாட்டைச் சேர்ந்த 2592 பிரதிநிதிகள் பயணம் செய்வார்கள்
• இந்தப் பிரதிநிதிகள் ராமேஸ்வரம், திருச்சிராப்பள்ளி, கோயம்புத்தூர், சென்னை ஆகிய இடங்களிலிருந்து தங்களின் பயணத்தை தொடங்குவார்கள்
• இந்த ரயில்கள் செல்லும் வழியில் 21 ரயில்நிலையங்களில் நிற்கும்
ஒருமாத கால ‘காசி தமிழ் சங்கமம்’ நிகழ்வின் போது தமிழ்நாட்டிலிருந்து உத்தரப்பிரதேசத்தின் காசிக்கு இந்திய ரயில்வே மொத்தம் 13 ரயில்களை இயக்கவுள்ளன. முதலாவது ரயில் 216 பிரதிநிதிகளுடன் இன்று தமிழ்நாட்டின் ராமேஸ்வரத்தில் இருந்து புறப்படுகிறது. இந்த ரயிலில் 35 பிரதிநிதிகள் ராமேஸ்வரத்தில் இருந்தும், 103 பேர் திருச்சிராப்பள்ளியில் இருந்தும், 78 பேர் சென்னை எழும்பூரில் இருந்தும் செல்வார்கள். தமிழ்நாடு ஆளுநர் திரு ஆர் என் ரவி, இந்த பிரதிநிதிகளுடன் சென்னை எழும்பூரில் நாளை  கலந்துரையாடிய பின், கொடியசைத்து அனுப்பி வைப்பார். இந்த நிகழ்வில், மத்திய தகவல் ஒலிபரப்பு, மீன் வளம், கால்நடை பராமரிப்பு, பால்வளத்துறை இணையமைச்சர் டாக்டர் எல் முருகன் பங்கேற்பார்.
இந்த ரயில்களில் தமிழ்நாட்டைச் சேர்ந்த 2592 பிரதிநிதிகள் பயணம் செய்வார்கள். இந்த பிரதிநிதிகள் ராமேஸ்வரம், திருச்சிராப்பள்ளி, கோயம்புத்தூர், சென்னை ஆகிய இடங்களிலிருந்து தங்களின் பயணத்தை தொடங்குவார்கள். இந்த ரயில்கள் செல்லும் வழியில் 21 ரயில்நிலையங்களில் நிற்கும். ஒவ்வொரு ரயிலிலும் 216 பிரதிநிதிகள் பயணம் செய்வார்கள்.
“சுதந்திரத்தின் அமிர்த பெருவிழா”வின் ஒரு பகுதியாக மத்திய அரசின் முன்முயற்சியாக காசி தமிழ் சங்கமம் - 2022 அமைந்துள்ளது. ‘ஒரே பாரதம் உன்னத பாரதம்’ என்ற உணர்வை கொண்டாடுவதாக இது இருக்கும். மேலும் அழகிய தமிழ் மொழியையும், கலாச்சாரத்தையும் இது கொண்டாடும்.
காசிக்கும், தமிழ்நாட்டுக்கும் இடையே தொன்மையான நாகரீக பிணைப்பையும் பல நூற்றாண்டு கால அறிவுப் பிணைப்பையும் மீட்டுருவாக்கம் செய்வதற்காக ஒருமாத கால ‘காசி தமிழ் சங்கமம்’ நிகழ்ச்சி வாரணாசியில் நவம்பர் 17 முதல் டிசம்பர் 16 வரை ஏற்பாடு செய்யப்பட்டுள்ளது.
சென்னை ஐஐடி, பனாரஸ் இந்து பல்கலைக்கழக பிஎச்யு நிகழ்வின் ஒரு பகுதியாக காசி, தமிழ்நாடு இடையேயான தொடர்புகள் மற்றும் பகிரப்பட்ட மாண்புகளை வெளிக்கொணர்வதை நோக்கமாக கொண்டு இரண்டு தொன்மையான இந்திய கலாச்சார நகரங்களின் பன்முகத் தன்மையுடன், நிபுணர்கள்/ அறிஞர்களிடையே கல்விசார் பரிமாற்றங்கள், கருத்தரங்குகள், விவாதங்கள் இடம்பெறும். இரண்டு ஞானம் மற்றும் கலாச்சார பாரம்பரியங்களை நெருக்கமாக கொண்டு வருவது நமது பகிரப்பட்ட பாரம்பரியத்தில் புரிதலை உருவாக்குவது இரு பிராந்தியங்களுக்கு இடையே மக்களுடனான உறவை ஆழப்படுத்துவது என்பவை இதன் பரந்த நோக்கமாகும்.
மேலும் விவரங்களுக்கு இந்த இணைய தளத்தை காணவும்: https://kashitamil.iitm.ac.in/
------------------
(SMB/RS/KRS
(Visitor Counter : 158
பிரதமர் அலுவலகம்
இந்தியா-இலங்கை இருதரப்பு மெய்நிகர் உச்சிமாநாட்டில் பிரதமரின் தொடக்க உரை
பிரதமர் மகிந்தா ராஜபக்ச அவர்களே, வணக்கம்.
நான் இந்த மெய்நிகர் உச்சிமாநாட்டுக்கு தங்களை வரவேற்கிறேன். எப்போதும் போல, உங்களது முதல் அதிகாரபூர்வ இந்திய பயணத்தின்போது உங்களை வரவேற்பதில் பெருமகிழ்ச்சி அடைவோம். இந்த அழைப்பு உங்களுக்கு எப்போதும் இருக்கும். தற்போதைய சூழலில், இந்த மெய்நிகர் உச்சிமாநாட்டை மேற்கொள்வதில் நான் மகிழ்ச்சி அடைகிறேன். உச்சிமாநாட்டுக்கான எனது அழைப்பை ஏற்றுக்கொண்டதற்கு நான் நன்றி தெரிவித்துக் கொள்கிறேன்.
பிரதமர் பதவியை ஏற்றுக்கொண்ட தங்களை நான் வாழ்த்துகிறேன். நாடாளுமன்ற தேர்தலில், எஸ்எல்பிபி கட்சி அமோக வெற்றி பெற்றதற்கு நான் மீண்டும் வாழ்த்து தெரிவித்துக் கொள்கிறேன். இந்த வரலாற்று சிறப்பு மிக்க வெற்றி, உங்களது தலைமையின் மீது மக்கள் வைத்துள்ள நம்பிக்கையைக் காட்டுகிறது. இந்தியாவுக்கும், இலங்கைக்கும் இடையிலான பன்முகத்தன்மை கொண்ட உறவு ஆயிரக்கணக்கான ஆண்டுகளுக்கு முற்பட்டது. முதலில் அண்டை நாடுகள் என்ற எனது கொள்கை, எனது அரசின் சார்க் கோட்பாடு ஆகியவற்றின் கீழ், நாங்கள் இலங்கையுடனான நட்புறவை சிறப்பு முன்னுரிமையுடன் அணுகுகிறோம். பிம்ஸ்டெக், சார்க், ஐஓஆர்ஏ அமைப்புகளில், இந்தியாவும், இலங்கையும் நெருங்கிய ஒத்துழைப்பு அளித்து வருகின்றன.
உங்கள் கட்சியின் சமீபத்திய வெற்றிக்குப் பின்னர், இந்தியா-இலங்கை உறவுகளில் புதிய வரலாற்று அத்தியாயம் ஏற்படுத்த பெரும் வாய்ப்பு கிடைத்துள்ளது. புதுப்பிக்கப்பட்ட நம்பிக்கை மற்றும் உற்சாகத்துடன் இருநாட்டு மக்களும் நம்மை நோக்குகின்றனர். நீங்கள் பெற்றுள்ள பெரும் ஆட்சிக்கட்டளை உரிமை, உங்களது கொள்கைகளுக்கு நாடாளுமன்றத்தில் கிடைக்கும் பேராதரவு ஆகியவை இருதரப்பு உறவில் அனைத்து துறையிலும் வளர்ச்சி அடைய பெரிதும் உதவும்.
பிரதமர் ராஜபக்ச தொடக்க உரையாற்றுமாறு நான் இப்போது அழைக்கிறேன்.
பொறுப்பு துறப்பு: இது தோராயமான மொழியாக்கம். அசல் கருத்துக்கள் இந்தியில் தெரிவிக்கப்பட்டன.
சிறப்பு சேவைகள் மற்றும் கட்டுரைகள்
தென்பிராந்திய இந்திய விமான நிலைய ஆணையம் மற்றும் சென்னை விமான நிலையம் ஊழல் தடுப்பு கண்காணிப்பு விழிப்புணர்வு வாரத்தை கடைபிடித்தது
மத்திய ஊழல் தடுப்பு கண்காணிப்பு ஆணையத்தின் அறிவுறுத்தலின்படி, தென்பிராந்திய இந்திய விமான நிலைய ஆணையம் மற்றும் சென்னை விமான நிலையம் 31 அக்டோபர் 2022 முதல் 06 நவம்பர் 2022 வரை ஊழல் தடுப்பு கண்காணிப்பு விழிப்புணர்வு வாரத்தை கடைபிடித்தது. அப்போது இந்திய விமான நிலைய ஆணைய ஊழியர்கள் அனைவரும் ஒன்றிணைந்து உறுதிமொழி எடுத்துக் கொண்டனர்.
தொடக்க நிகழ்ச்சியில் சுங்கத்துறை முதன்மை ஆணையர் டாக்டர் மேத்யூ ஜாலி சிறப்பு விருந்தினராகக் கலந்து கொண்டார். சென்னை விமான நிலைய இயக்குநர் டாக்டர் சரத்குமார், தென்பிராந்திய மண்டல செயல் இயக்குநர் திரு வெங்கடேஸ்வர் ஆகியோர் தலைமை வகித்தனர்.
அந்த ஒருவார காலத்தில் இளம் மாணவர்களிடையே நல்ல ஒழுக்கத்தை கற்பிக்கும் வகையில் பள்ளிகள் மற்றும் கல்லூரிகளில் பல்வேறு போட்டிகள் நடத்தப்பட்டன. பயணிகள் மற்றும் ஊழியர்களிடையே விழிப்புணர்வை ஏற்படுத்தும் வகையில் மீனம்பாக்கத்தில் உள்ள முனையக் கட்டடத்தில் கேந்திர வித்யாலயா பள்ளிகளைச் சேர்ந்த மாணவர்களும் தெரு விளையாட்டுக்களில் ஈடுபட்டனர்.
நவம்பர் 4 2022 அன்று விமான நிலைய ஆணையத்தின் பணியாளர்கள் மற்றும் அதிகாரிகள் இடையே தமிழ்நாடு ஊழல் தடுப்பு கண்காணிப்பு இயக்குநர் டாக்டர் பி கந்தசாமி உரையாற்றினார்.
இந்த நிகழ்ச்சியில், பல்வேறு போட்டிகளில் வெற்றி பெற்ற இந்திய விமான நிலைய ஊழியர்கள் மற்றும் பள்ளி- கல்லூரிகள் ஊழியர்களுக்கு பரிசுகள் வழங்கப்பட்டன.
பாதுகாப்பு அமைச்சகம்
இந்தியா, எகிப்து இடையே ராஜஸ்தானில் முதலாவது கூட்டு ராணுவப் பயிற்சி
“சைக்லோன்-I” என்று பெயரிடப்பட்டுள்ள இந்தியா-எகிப்து ராணுவ சிறப்பு படைகளிடையேயான முதலாவது கூட்டுப் பயிற்சி ராஜஸ்தான் மாநிலம் ஜெய்சால்மரில் ஜனவரி 14-ஆம் தேதி முதல் நடைபெற்று வருகிறது. இரு நாடுகளுக்கு இடையேயான பாதுகாப்பு ஒத்துழைப்பை மேம்படுத்துவது, தீவிரவாத எதிர் தாக்குதல், சோதனைகள் மற்றும் இதர சிறப்பு நடவடிக்கைகளை மேற்கொண்டு பாலைவனப் பகுதிகளில் சிறப்பு படைகளின் இயங்குதன்மை மற்றும் தொழில்சார் திறன்களை பகிர்ந்து கொள்வதில் கவனம் செலுத்துவது இந்தப் பயிற்சியின் நோக்கமாகும்.
இரு நாடுகளின் சிறப்பு படைகளை பொதுவான தளத்தில் இணைக்கும் இது போன்ற பயிற்சி மேற்கொள்ளப்படுவது இதுவே முதல் முறையாகும். 14 நாட்களில் ராஜஸ்தான் மாநிலத்தின் பாலைவனங்களில் வீரர்களுக்கு மேம்பட்ட சிறப்பு திறன்களில் பயிற்சி வழங்கப்படும். தீவிரவாத முகாம்கள்/ மறைவிடங்களில் தாக்குதல்களை மேற்கொள்வது போன்ற கூட்டு திட்டமிடல் மற்றும் பயிற்சிகளையும் வீரர்கள் மேற்கொள்வார்கள்.
இரு ராணுவங்களின் கலாச்சாரம் மற்றும் பண்பாடு குறித்த புரிதலை இந்தக் கூட்டு பயிற்சி அளிப்பதோடு, அதன் வாயிலாக இந்தியா -எகிப்து இடையேயான தூதரக உறவை மேலும் வலுப்படுத்துவதற்கான ராணுவ ஒத்துழைப்பு மற்றும் இயங்குதன்மைக்கும் வழிவகை செய்யும்.
சுகாதாரம் மற்றும் குடும்ப நலத்துறை அமைச்சகம்
தேசிய தன்னார்வ ரத்ததான நாளில் டாக்டர் மன்சுக் மாண்டவியா உரையாற்றினார்
ரத்ததான அமிர்தப் பெருவிழாவின் கீழ் 2.5 லட்சத்திற்கும் அதிகமானோர் தாமாக முன்வந்து ரத்த தானம் செய்துள்ளனர்
"விலை மதிப்பற்ற ஏராளமான உயிர்களைப் பாதுகாப்பதில் பேருதவி செய்கின்ற ரத்ததான அமிர்தப் பெருவிழாவின் வெற்றி, மனித குலத்தின் உயர்ந்த நோக்கத்தை வலுப்படுத்தி இருக்கிறது. ரத்த தானம் என்பது உயரிய நோக்கம் கொண்டது. சேவை, உதவி என்ற நமது வளமான கலாச்சாரம் மற்றும் பாரம்பரியம் இதனை வழங்கியுள்ளது. யாருக்காவது எப்போதும் தேவைப்படுகின்ற ரத்த தானத்தைத் தொடர்ந்து செய்வதற்கு நாம் அனைவரும் தேசிய தன்னார்வ ரத்ததான நாளில் உறுதி ஏற்போம்." புதுதில்லியில் உள்ள எய்ம்ஸ் மருத்துவமனையில் இன்று தேசிய ரத்ததான நாள் 2022ல் உரையாற்றிய மத்திய சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியா இதனைத் தெரிவித்தார். சுகாதார சேவைகளின் தலைமை இயக்குனர் டாக்டர் அருண் கோயல், எய்ம்ஸ் மருத்துவமனையின் இயக்குனர் டாக்டர் ஸ்ரீநிவாஸ் ஆகியோரும் இந்த நிகழ்வில் கலந்துகொண்டனர்.
ரத்ததான அமிர்தப் பெருவிழா என்பது ரத்த தானம், ரத்த விநியோகம், ரத்த நிர்வாகம் ஆகியவற்றை நோக்கமாகக் கொண்டது. தன்னார்வ ரத்த தானத்தைத் தொடர்ச்சியாக செய்வது பற்றிய விழிப்புணர்வை அதிகரிக்கவும் ரத்தம் அல்லது அதன் கூறுகள்  பாதுகாப்பானதாக, எளிதாகக் கிடைப்பதை உறுதி செய்யவும் இது உதவுகிறது. ஏராளமான விலை மதிப்பற்ற உயிர்களைப் பாதுகாப்பதில் பேருதவி செய்கின்ற ரத்ததான அமிர்தப் பெருவிழாவின் வெற்றி, மனித குலத்தின் உயர்ந்த நோக்கத்தை வலுப்படுத்தி இருக்கிறது. ரத்ததான அமிர்தப் பெருவிழாவின் கீழ் 2.5 லட்சத்திற்கும் அதிகமானோர் தாமாக முன்வந்து ரத்த தானம் செய்துள்ளனர் என்றும் சுகாதாரத்துறை அமைச்சர் கூறினார்.
தன்னார்வ குருதிக் கொடையாளர்கள், சிறப்பாக செயல்பட்டுள்ள மாநிலங்கள் / யூனியன் பிரதேசங்கள், அரிதான ரத்த வகைக் கொடையாளர்கள், ப்ளேட்டலெட்ஸ் கொடையாளர்கள், ரத்ததானம் செய்த பெண்கள், தொடர்ச்சியான தன்னார்வக் குருதிக் கொடையாளர்கள் ஆகியோரையும் மத்திய சுகாதாரத் துறை அமைச்சர் பாராட்டினார்.
சுகாதாரம் மற்றும் குடும்ப நலத்துறை அமைச்சகம்
மன நலம் குறித்த விழிப்புணர்வை பரப்புவதற்காக பச்சை நிற ரிப்பன்களை டாக்டர் மன்சுக் மாண்டவியா விநியோகித்தார்
"மன நலம் என்பது முழுமையான ஆரோக்கியத்தின் ஒரு முக்கிய அங்கமாகும். அது குறித்த தவறான எண்ணங்களை விழிப்புணர்வின் மூலம் போக்க முடியும்." என்று மத்திய சுகாதாரம் மற்றும் குடும்ப நலம் அமைச்சர் டாக்டர் மன்சுக் மாண்டவியா இன்று கூறினார். பசுமை ரிப்பன் முன்முயற்சியை இன்று தொடங்கி வைத்த அவர் இவ்வாறு கூறினார்.
இந்நிகழ்ச்சியில், மனநலம் குறித்த விழிப்புணர்வை பரப்புவதற்காக மத்திய சுகாதார அமைச்சகத்தின் அதிகாரிகள் மற்றும் ஊடகவியலாளர்களுக்கு பச்சை நிற ரிப்பன்களை டாக்டர் மன்சுக் மாண்டவியா வழங்கினார்.
“இந்த பச்சை ரிப்பன் மன ஆரோக்கியத்தின் அடையாளமாகும். நம் சமூகத்தில் மன நலம் குறித்த விழிப்புணர்வை மேலும் மேலும் பரப்ப வேண்டும்,” என்று அவர் கூறினார்.
அனைத்து வகையான ஆரோக்கியம் மற்றும் நல்வாழ்வு, முன்னேற்றத்திற்கு அவசியம் என்று டாக்டர் மாண்டவியா வலியுறுத்தினார். மனநலப் பிரச்சினையை அங்கீகரிப்பது, கண்டறிவது மற்றும் சிகிச்சையளிப்பது முக்கியம் என்று அவர் மேலும் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1762099
சுகாதாரம் மற்றும் குடும்ப நலத்துறை அமைச்சகம்
26 கோடிக்கும் அதிகமான தடுப்பூசி டோஸ்கள் : மாநிலங்கள், யூனியன் பிரதேசங்களுக்கு வழங்கப்பட்டன
கொவிட்-19 பெருந்தொற்றைக் கட்டுப்படுத்தும் முயற்சியில், மத்திய அரசு இதுவரை, 26 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது.
இன்று காலை 8 மணி வரையிலான தரவுகளின் அடிப்படையில், மொத்தம் 25,12,66,637 டோஸ் தடுப்பூசி  பயன்படுத்தப்பட்டுள்ளது.
சுமார் 1.53 கோடி  கொவிட் தடுப்பூசி டோஸ்கள், மாநிலங்கள் மற்றும் யூனியன் பிரதேசங்களின் கையிருப்பில் உள்ளன.
மேலும், நான்கு லட்சத்திற்கும் அதிகமான  கொவிட் தடுப்பூசி டோஸ்கள், அடுத்த மூன்று நாட்களில் மாநிலங்களுக்கும், யூனியன் பிரதேசங்களுக்கும் வழங்கப்படவுள்ளன.
ஒவ்வொரு மாதமும் மத்திய மருந்துகள் ஆய்வகம் அனுமதி அளித்த மொத்த தடுப்பூசிகளில் 50 சதவீதத்தை இந்திய அரசு கொள்முதல் செய்து, மாநில அரசுகளுக்கு இலவசமாக வழங்குவது குறிப்பிடத்தக்கது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1726728
புவி அறிவியல் அமைச்சகம்
இந்தியப் பெருங்கடல் பகுதியில் ஆழ்கடலில் உள்ள உயிரினங்கள் மற்றும் உயிரற்ற வளங்கள் குறித்து சிறந்த புரிதலை ஏற்படுத்தி நீலப் பொருளாதாரத்திற்கு உதவும் வகையில் ஆழ்கடல் இயக்கம் வடிவமைக்கப்பட்டுள்ளது: மத்திய இணையமைச்சர் டாக்டர் ஜிதேந்திர சிங்
இந்தியப் பெருங்கடல் பகுதியில் ஆழ்கடலில் உள்ள உயிரினங்கள் மற்றும் உயிரற்ற வளங்கள் குறித்து சிறந்த புரிதலை ஏற்படுத்தி நீலப் பொருளாதாரத்திற்கு உதவும் வகையில் ஆழ்கடல் இயக்கம் வடிவமைக்கப்பட்டுள்ளது.
ஆழ்கடல் தாது வளங்கள், கடல்சார் பல்லுயிர் பெருக்கம், ஆழ்கடல் உயிரியலில் திறன் கட்டமைப்பு உள்ளிட்டவை குறித்து தொழில்நுட்பத்தின் உதவியுடன் ஆய்வுப்பணிகளை மேற்கொள்ள பல்வேறு அமைச்சகங்கள் மற்றும் பல்வேறு துறைகள் இணைந்து ஆழ்கடல் இயக்கத்தை செயல்படுத்துகின்றன. மனிதர்களுடன் கூடிய ஆழ்கடல் நீர்மூழ்கி வாகனத்தில் 6000 கி.மீ. ஆழத்தில் ஆய்வுப்பணிகள் மேற்கோள்ளப்படவுள்ளன.
3 நபர்களுடன் ஆழ்கடலுக்கு செல்லக்கூடிய நீர்மூழ்கி இயந்திரங்களை வடிவமைத்து மேம்படுத்தும் பணி நடைபெற்று வருகிறது. இதன் வடிவமைப்பு தயாராக உள்ள நிலையில், இதற்கான ஒத்திகை 2024-26 ஆம் ஆண்டு கால கட்டத்தில் நடத்த திட்டமிடப்பட்டுள்ளது.
கடல்வாழ் உயிரினங்கள் மற்றும் உயிரற்ற வளங்களான தாதுப் பொருட்கள் உள்ளிட்டவை குறித்து ஆய்வு செய்யும் நோக்கில் இந்த இயக்கம் பயன்படும். இந்திய கடலோர பகுதிகளின் சமூக மற்றும் பொருளாதார மேம்பாட்டுக்கும் உதவும்.
இந்த தகவலை மத்திய புவி அறிவியல் துறை இணையமைச்சர் டாக்டர் ஜிதேந்திர சிங் மாநிலங்களவையில் எழுத்துப்பூர்வமாக அளித்த பதிலில் தெரிவித்துள்ளார்.